དབུལ་སྒྲོལ་འགག་སྒྲོལ་ཞེས་པའི་ལས་འགུལ་དེ་གྲངས་ཉུང་མི་རིགས་ཁག་གི་ནང་ཆབ་སྲིད་ཀྱི་ལག་ཆ་གལ་ཆེན་ཞིག་ཆགས་ཡོད་པ་དང་།ལྷག་པར་དུ་བོད་ཁུལ་དུ་དབུལ་སྒྲོལ་འགག་སྒྲོལ་གྱི་ལས་འགུལ་ལ་མཉམ་ཞུགས་དགོས་པར་བརྗོད་དེ།སྲིད་གཞུང་གིས་འབྲོག་པ་ཚོར་ཁང་པ་རེ་བརྒྱབ་ནས་སྒོ་ཕྱུག་མེད་པ་བཏང་བ་དང་ཞིང་བ་ཚོའི་ཞིང་སར་ཤིང་སྡོང་སོགས་འདེབས་འཛུགས་ཀྱིས་དབུལ་སྒྲོལ་ལས་གཞི་སྤེལ་གྱི་ཡོད་སྐོར་བསྒྲགས་ཏེ།རོང་འབྲོག་མང་ཚོགས་ལ་གཏན་ནས་གོམས་གཤིས་མེད་པའི་འཚོ་བ་རོལ་བཅུག་སྟེ་དཀའ་ངལ་ཆེན་པོ་སྤྲོད་བཞིན་ཡོད་པ་དང་།དེ་བཞིན་གྲངས་ཉུང་མི་རིགས་ཁག་གི་ཞིང་ཆེན་དང་ས་ཁུལ་རྫོང་རིམ་པ་མང་པོ་ཞིག་དབུལ་སྒྲོལ་ལས་ཐར་སོང་ཚུལ་དང་།དབུལ་སྒྲོལ་ལས་འགུལ་ལ་གྲུབ་འབྲས་ཆེན་པོ་ཐོབ་ཡོད་སྐོར་དྲིལ་བསྒྲགས་ཤུགས་ཆེར་བྱེད་བཞིན་ཡོད་པ་རེད།